עונת 1979/1980 ב-NBA
דראפט 1979

בדראפט ה-NBA, שהתקיים ב-25 ביוני 1979 בעיר ניו יורק, נבחרו בסך הכול 202 שחקנים, מתוכם 55 שיחקו ב-NBA. במקום הראשון בדראפט בחרה לוס אנג'לס לייקרס את מג'יק ג'ונסון מאוניברסיטת המדינה של מישיגן. בסיום העונה הפך ג'ונסון לרוקי הראשון שזוכה בתואר ה-MVP של סדרת הגמר, ולאורך הקריירה הוא זכה בחמש אליפויות, שלוש בחירות ל-MVP של העונה הסדירה, שלוש בחירות ל-MVP של סדרת הגמר ו-12 בחירות למשחק האולסטאר. על הישגיו נבחר ג'ונסון לרשימת 50 השחקנים הגדולים בתולדות ה-NBA בשנת 1996, ולחבר היכל התהילה של הכדורסל בשנת 2002. בהמשך הדראפט נבחרו עוד שבעה שחקני אולסטאר מלבד ג'ונסון: ביל קרטרייט (בחירה שלישית), סידני מונקריף (5), קלווין נאט (8), ג'ים פקסון (12), ביל למביר (65), ג'יימס דונלדסון (73) ומארק איטון, הבחירה ה-107, שנבחר שוב בדראפט 1982. כמו כן נבחר בבחירה ה-68 הכדורסלן היווני ניקוס גאליס, אך פציעה במחנה האימונים שבטרום העונה מנעה ממנו לקבל חוזה בבוסטון סלטיקס שבחרה בו. גאליס מעולם לא שיחק ב-NBA, אך הוא עשה קריירה ענפה ביוון במהלכה זכה בשמונה אליפויות יוון ושבעה גביעי הליגה היוונית. לאחר פרישתו נבחר גאליס להיכל התהילה של פיב"א. בתואר רוקי העונה זכה לארי בירד, שנבחר בדראפט 1978 אך הצטרף לליגה רק בעונה זו ולכן נחשב לרוקי. בעונתו הראשונה בליגה רשם בירד ממוצעים של 21.3 נקודות, 10.4 ריבאונדים ו-4.5 אסיסטים.
להלן רשימת נבחרי הסיבוב הראשון (מתוך עשרה סיבובים):
| מקרא |
| --- | --- |
: מסמל שחקן שנבחר להיכל התהילה של הכדורסל
: מסמל שחקן שנבחר למשחק האולסטאר ולאחת מחמישיות העונה
: מסמל שחקן שנבחר למשחק האולסטאר בלבד
: מסמל שחקן שנבחר לאחת מחמישיות העונה
: מסמל שחקן שלא שיחק מעולם בליגה
| סיבוב ראשון> מספר בחירה | סיבוב ראשון> שם | סיבוב ראשון> מדינה | סיבוב ראשון> מכללה/קבוצה | סיבוב ראשון> קבוצה בוחרת |
| --- | --- | --- | --- | --- |
| 1 | מג'יק ג'ונסון | ארצות הברית ארצות הברית | אוניברסיטת המדינה של מישיגן | לוס אנג'לס לייקרס |
| 2 | דייוויד גרינווד | ארצות הברית ארצות הברית | אוניברסיטת קליפורניה בלוס אנג'לס | שיקגו בולס |
| 3 | ביל קרטרייט | ארצות הברית ארצות הברית | אוניברסיטת סן פרנסיסקו | ניו יורק ניקס |
| 4 | גרג קלסר | ארצות הברית ארצות הברית | אוניברסיטת המדינה של מישיגן | דטרויט פיסטונס |
| 5 | סידני מונקריף | ארצות הברית ארצות הברית | אוניברסיטת ארקנסו | מילווקי באקס |
| 6 | ג'יימס ביילי | ארצות הברית ארצות הברית | אוניברסיטת ראטגרס | סיאטל סופרסוניקס |
| 7 | ויני ג'ונסון | ארצות הברית ארצות הברית | אוניברסיטת ביילור | סיאטל סופרסוניקס |
| 8 | קלווין נאט | ארצות הברית ארצות הברית | אוניברסיטת צפון-מזרח לואיזיאנה | ניו ג'רזי נטס |
| 9 | לארי דמיק | ארצות הברית ארצות הברית | אוניברסיטת אריזונה | ניו יורק ניקס |
| 10 | רוי המילטון | ארצות הברית ארצות הברית | אוניברסיטת קליפורניה בלוס אנג'לס | דטרויט פיסטונס |
| 11 | קליף רובינסון | ארצות הברית ארצות הברית | אוניברסיטת דרום קליפורניה | ניו ג'רזי נטס |
| 12 | ג'ים פקסון | ארצות הברית ארצות הברית | אוניברסיטת דייטון | פורטלנד טרייל בלייזרס |
| 13 | דאדלי בראדלי | ארצות הברית ארצות הברית | אוניברסיטת קרוליינה הצפונית | אינדיאנה פייסרס |
| 14 | בראד הולנד | ארצות הברית ארצות הברית | אוניברסיטת קליפורניה בלוס אנג'לס | לוס אנג'לס לייקרס |
| 15 | פיל הובארד | ארצות הברית ארצות הברית | אוניברסיטת מישיגן | דטרויט פיסטונס |
| 16 | ג'ים ספנרקל | ארצות הברית ארצות הברית | אוניברסיטת דיוק | פילדלפיה 76' |
| 17 | לי ג'ונסון | ארצות הברית ארצות הברית | אוניברסיטת המדינה של מזרח טקסס | יוסטון רוקטס |
| 18 | רג'י קינג | ארצות הברית ארצות הברית | אוניברסיטת אלבמה | קנזס סיטי קינגס |
| 19 | ויילי פק | ארצות הברית ארצות הברית | אוניברסיטת המדינה של מיסיסיפי | סן אנטוניו ספרס |
| 20 | לארי נייט | ארצות הברית ארצות הברית | אוניברסיטת לויולה | יוטה ג'אז |
| 21 | סליי ויליאמס | ארצות הברית ארצות הברית | אוניברסיטת רוד איילנד | ניו יורק ניקס |
| 22 | קייל מייסי | ארצות הברית ארצות הברית | אוניברסיטת קנטקי | פיניקס סאנס |